open-index/open-wikipedia-markdown huggingface dataset:
Μεσοβούνι Καρδίτσας

Το **Μεσοβούνι** είναι οικισμός της Θεσσαλίας και της Περιφερειακής Ενότητας Καρδίτσας.

## Γεωγραφικά - Ιστορικά στοιχεία
Το Μεσοβούνι είναι κτισμένο στις βορειοδυτικές πλαγιές του βουνού Καράβας σε περιοχή με ελατόδασος και σε υψόμετρο 900 μέτρων. Απέχει περίπου 12 χλμ. Α. από το Ανθηρό (έδρα του δήμου) και 74 χλμ. Δ. από την Καρδίτσα. Έχει θέα και προς την ανατολική Αργιθέα, δυτικά και νότια του περνούν οι χείμαρροι Λαγγαδιώτης και Φρουξιλιώτης, που κατευθύνονται στον Αχελώο. Οι κάτοικοί του ασχολούνται κυρίως με την κτηνοτροφία.

Το χωριό προϋπήρχε της εισβολής των Οθωμανών στη Δυτική Θεσσαλία (1395 με 1396) και είναι οικισμός της ύστερης βυζαντινής εποχής. Σε οθωμανική απογραφή  του 1454/55, καταγράφεται ως *Masovun.* Αξιοθέατο είναι το μοναστήρι του Γενέσιου της Θεοτόκου στη βορειοανατολική πλευρά του χωριού. Βρίσκεται ανάμεσα σε έλατα, χρονολογείται τον 17ο αιώνα και από το αρχικό καθολικό του διασώζεται μόνο το ξυλόγλυπτο τέμπλο ενώ η σημερινή εκκλησία ανοικοδομήθηκε το 1904.

## Διοικητικά - Δημογραφικά στοιχεία
Αναφέρεται επίσημα, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτώνται στον δήμο Αργιθέας. Το 1919 με το ΦΕΚ 66Α - 22/03/1919 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης», μαζί με το Ζερβό, ανήκει στην κοινότητα Ανθηρού που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 51 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


## Εξωτερικοί σύνδεσμοι
* Αρχειακές περιγραφές για Μεσοβούνι (Καρδίτσα) από το Εθνικό Ευρετήριο Αρχείων των Γενικών Αρχείων του Κράτους

Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Silent Hill f

Το ***Silent Hill f*** είναι βιντεοπαιχνίδι επιβίωσης τρόμου του 2025 που αναπτύχθηκε από την NeoBards Entertainment και θα εκδοθεί από την Konami. Αυτό το παιχνίδι είναι η ένατη σημαντική προσθήκη στη σειρά βιντεοπαιχνιδιών *[[Silent Hill]]*. Σε αντίθεση με τα προηγούμενα παιχνίδια της σειράς, το *Silent Hill f* δεν διαδραματίζεται στην ομώνυμη πόλη, όπως και το *[[Silent Hill 4: The Room]]*, αλλά στην Ιαπωνία κατά την διάρκεια της δεκαετίας του 1960.

## Παραγωγή
Το 2021 είχε αναφερθεί πως η Konami θα προχωρούσε στην επαναφορά της σειράς *Silent Hill* μέσω εξωτερικών ομάδων παραγωγής και σχεδιασμού παιχνιδιών. Τον Οκτώβριο του 2022 η Konami, ανακοίνωσε την κυκλοφορία τεσσάρων νέων παιχνιδιών και μιας νέας ταινίας έπειτα από σχεδόν μια δεκαετία από την τελευταία κυκλοφορία παιχνιδιού της σειράς, του *[[Silent Hill: Downpour]]* το 2012. Η Konami ανέφερε πως το παιχνίδι παράγεται από την ιαπωνική ομάδα σχεδιασμού και παραγωγής παιχνιδιών Neobards Entertainment.

Ο σκηνοθέτης του νέου παιχνιδιού είναι ο Al Yang, ο οποίος αποτελεί τον καλλιτεχνικό διευθυντή της NeoBards Entertainment, ενώ το σενάριο επιμελείται ο συγγραφέας Ryukishi07. Ο σχεδιασμός των χαρακτήρων υπόκειται στον Iάπωνα σχεδιαστή Kera, και σύμφωνα με πληροφορίες παραγωγός της είναι ο Motoi Okamoto, ο οποίος αποτελεί παλαιό συνεργάτη της Nintendo.

## Θεματολογία
Η κεντρική θεματολογία του παιχνιδιού προσανατολίζεται σε μια εγκαταλελειμμένη ιαπωνική πόλη κατά την διάρκεια της δεκαετίας του 1960, όπου και την περιτριγυρίζει το γνωστό πέπλο ομίχλης που υπάρχει σε κάθε προσθήκη της σειράς. Στην ανακοίνωση του παιχνιδιού και στην προβολή ορισμένων πλάνων από την πρώιμη παραγωγή του παιχνιδιού παρουσιάζεται μια νεαρή γυναίκα η οποία προσπαθεί να ξεφύγει από μια ραγδαία εξάπλωση ενός είδους μύκητα-φυτού το οποίο φαίνεται να κατακλύζει σιγά σιγά το περιβάλλον, ενώ ταυτόχρονα δείχνει μέσω των κινήσεών του να διαθέτει και νοημοσύνη.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Βιντεοπαιχνίδια του 2025
Κατηγορία:Βιντεοπαιχνίδια Silent Hill
Κατηγορία:Βιντεοπαιχνίδια της Konami
Κατηγορία:Βιντεοπαιχνίδια επιβίωσης
Κατηγορία:Βιντεοπαιχνίδια τρόμου
Κατηγορία:Βιντεοπαιχνίδια τοποθετημένα στα 1960s
Κατηγορία:Βιντεοπαιχνίδια τοποθετημένα στην Ιαπωνία
Κατηγορία:Βιντεοπαιχνίδια ανεπτυγμένα στην Ταϊβάν
Δαυίδ Α΄ της Καχετίας

Ο **Δαυίδ Α΄,** , (1569 – 21 Οκτωβρίου 1602), της δυναστείας των Μπαγκρατίων, ήταν βασιλιάς του Καχέτι στην ανατολική Γεωργία από τον Οκτώβριο του 1601 έως τον θάνατό του τον Οκτώβριο του 1602.

## Βιογραφία
Ήταν γιος τού Αλεξάνδρου Β΄ τού Καχέτι από τη σύζυγό του Tινατίν Αμιλαχβάρι. Στα μέσα τού 1601, εκμεταλλεύτηκε την ασθένεια τού πατέρα του και απέκτησε αποτελεσματικό έλεγχο της κυβέρνησης, παραμερίζοντας τον μικρότερο αδελφό του Γεώργιο. Όταν ο Αλέξανδρος ανάρρωσε, ο Δαβίδ αρνήθηκε να παραιτηθεί από τις εξουσίες του και ανάγκασε τον πατέρα του να παραιτηθεί τον Οκτώβριο του 1601. Ο Δαβίδ στέφθηκε βασιλιάς τού Καχέτι, αλλά ο αδελφός του, Γεώργιος, ήταν ο εγκέφαλος μίας συνωμοσίας, που γρήγορα κατέρρευσε και οδήγησε σε καταστολές. Ο Δαβίδ έβαλε τον Γεώργιο στη φυλακή, ενώ δεκαεπτά από τους υποστηρικτές εκείνου εκτελέστηκαν.

Η εξωτερική πολιτική τού Δαβίδ ήταν συνέχεια της γραμμής τού πατέρα του. Το 1602 δέχθηκε μία ρωσική πρεσβεία και επιβεβαίωσε την πίστη του στον τσάρο. Στη συνέχεια βάδισε εναντίον τού Nουγκζάρ, τού προκλητικού άρχοντα των Aράγκβι και τον ανάγκασε σε υποταγή.

Ο Δαβίδ απεβίωσε ξαφνικά στις 21 Οκτωβρίου 1602 και ο Αλέξανδρος Β΄ ανέκτησε το στέμμα. Ο Δαβίδ μνημονεύεται επίσης ως μεταφραστής ενός τμήματος των Ιστοριών τού Καλίλα και τού Δίμνας από τα περσικά.

## Οικογένεια
Νυμφεύτηκε π. το 1581, την Kετεβάν, κόρη του Aσοτάν Α΄ πρίγκιπα τού Μουκράνι.

Ήταν γονείς των πριγκίπων:
* Τεϊμουράζ Α΄, βασιλιάς τού Καχέτι.
* Βαχτάνγκ (απεβ. το 1604).
* Ελένη δόθηκε σε γάμο με τον Αμπάς Α΄ της Περσίας.  
* Μάρτα παντρεύτηκε τον Αμπάς Α΄ της Περσίας.

## Βιβλιογραφικές αναφορές

Κατηγορία:Δυναστεία των Μπαγκρατιόνι
Πέτρος Αλεξάνδροβιτς Μπαγκρατιόν-Γκρουζίνσκι

Ο πρίγκιπας **Πέτρε** (), γνωστός στη Ρωσία ως ο *[[Τσαρέβιτς|τσάρεβιτς]]* **Πιότρ Αλεξάντροβιτς Γκρουζίνσκι** () (26 Απριλίου 1857 – 3 Φεβρουαρίου 1922) ήταν Γεωργιανός πρίγκιπας (*[[Μπατονισβίλι|batonishvili]]*), απόγονος τού κλάδου τού Κάρτλι-Καχέτι τού Οίκου των Βαγρατιδών της Γεωργίας (Μπαγκρατιόνι), τού πρώην βασιλικού οίκου της Γεωργίας. Ο Πέτρε ήταν γιος τού πρίγκιπα Αλέξανδρου Γκρουζίνσκι.

## Οικογένεια
Ο πρίγκιπας Πέτρε νυμφεύτηκε την πριγκίπισσα Tαμάρα Ντεκανοζισβίλι (1897–1977) στην εκκλησία Nαβτλούγκι της Αγ. Βαρβάρας στην Τιφλίδα το 1915 και απέκτησε δύο γιους:
* Κωνσταντίνος (1915–1939).
* Πέτρε (28 Μαρτίου 1920 – 13 Αυγούστου 1984).

## Βιβλιογραφικές αναφορές


Κατηγορία:Δυναστεία των Μπαγκρατιόνι
Αλέξανδρος Μπαγκρατιόν-Γκρουζίνσκι

Ο πρίγκιπας **Αλέξανδρος,** , γνωστός στη Ρωσία ως ο *[[Τσαρέβιτς|τσάρεβιτς]]* **Αλεξάντερ Μπαγκράτοβιτς-Γκρουζίνσκι** () (1820–1865) ήταν Γεωργιανός πρίγκιπας (*[[Μπατονισβίλι|batonishvili]]*), απόγονος τού κλάδου τού Κάρτλι-Καχετίας τού Οίκου των Βαγρατιδών της Γεωργίας (Μπαγκρατιόνι), της πρώην βασιλικής δυναστείας της Γεωργίας. Ο Αλέξανδρος ήταν γιος τού Βαγράτ πρίγκιπα της Γεωργίας (4ου γιου τού Γεωργίου ΙΒ΄ βασιλιά της Γεωργίας).   

## Οικογένεια
Ο πρίγκιπας Aλέξανδρος (1820–1865) νυμφεύτηκε αρχικά το 1851, την πριγκίπισσα Eλένη Ταρχάν-Μουραβί (7 Ιουλίου 1831 – 1903) και αργότερα χώρισε. 
Απέκτησε τα εξής παιδιά από τον πρώτο γάμο: 
# Εκατερίνε Γκρουζίνσκαγια (γενν. 1852).
# Μπαγκράτ Γκρουζίνσκυ (γενν. 1853).
# Iλία Γκρουζίνσκυ (13 Σεπτεμβρίου 1854 – 4 Αυγούστου 1885).
# Πέτρε Γκρουζίνσκυ  (26 Απριλίου 1857 – 3 Φεβρουαρίου 1922).
# Γκιόργκι Γκρουζίνσκυ (25 Απριλίου 1858 – 1922).
# Μιχεΐλ Γκρουζίνσκυ (10 Φεβρουαρίου 1860 – 1935).
# Σοπία Γκρουζίνσκαγια (1861–1863), απεβ. 2 ετών.
# Iβάνε Γκρουζίνσκυ (γενν. 1863).
# Λέβαν Γκρουζίνσκυι (1863–1864), απεβ. 1 έτους. 

Μετά έκανε δεύτερο γάμο και νυμφεύτηκε την πριγκίπισσα Αικατερίνα (Κετεβάν) Aντρονικασβίλι.

## Βιβλιογραφικές αναφορές

Κατηγορία:Δυναστεία των Μπαγκρατιόνι
Πέτρος Πέτροβιτς Μπαγκρατιόν-Γκρουζίνσκι

Ο **Πέτρος Πέτροβιτς Γκρουζίνσκυ**,  Πέτρε Γκρουζίνσκυ, (28 Μαρτίου 1920 – 13 Αυγούστου 1984) από τον Οίκο των Βαγρατιδών της Γεωργίας (Μπαγκρατιόνι) ήταν Γεωργιανός ποιητής και τιμημένος καλλιτέχνης της Γεωργιανής ΣΣΔ (1979). Ήταν γιος του πρίγκιπα Πέτρε Αλεξάντροβιτς Γκρουζίνσκι και τρισεγγονός τού Γεωργίου ΙΒ΄ βασιλιά της Γεωργίας.

## Βιογραφία
Ο Γκρουζίνσκυ ήταν απόγονος τού κλάδου τού Καχέτι (Γκρουζίνσκι) της δυναστείας των Μπαγκρατιόνι, πρώην βασιλικού οίκου της Γεωργίας. Ο παππούς του Αλέξανδρος Μπαγκρατιόνι-Γκρουζίνσκι ήταν γιος τού Βαγράτ πρίγκιπα της Γεωργίας, 4ου γιου τού Γεωργίου ΙΒ΄ βασιλιά της Γεωργίας. Η λογοτεχνική σταδιοδρομία του Πέτρε ξεκίνησε το 1933, με το ψευδώνυμο Ταμαρασβίλι. Ο Γκρουζίνσκυ κέρδισε δημοτικότητα ως συγγραφέας στίχων για τα τραγούδια των Revaz Lagidze, Giorgi Tsabadze και Giya Kancheli, συμπεριλαμβανομένου τού *Tbiliso* (Τραγούδι της Τιφλίδας) του Lagidze, ένα από τα πιο γνωστά γεωργιανά τραγούδια, και για τη λατρευτική σοβιετική κωμωδία *[[Μιμίνο|Mimino]]* (1977). 

Ο Γκρουζίνσκυ συνελήφθη και δικάστηκε με την κατηγορία της αντισοβιετικής δράσης και της μοναρχικής συνωμοσίας το 1945 και φυλακίστηκε για ψυχιατρική εγκατάσταση μέχρι την απελευθέρωση το 1948. Πολλά από τα λογοτεχνικά του έργα εκδόθηκαν στη συνέχεια με τα ονόματα της συζύγου τού Γκρουζίνσκυ, Liya Mgeladze και τού δημοσιογράφου Irakli Gotsiridze. Η πρώτη του ποιητική συλλογή εκδόθηκε μεταθανάτια, το 2001.  Ο Γκρουζίνσκυ απεβίωσε το 1984. Είναι θαμμένος στον καθεδρικό ναό Σβετιτσχοβέλι στη Mτσχέτα. 

## Οικογένεια
Νυμφεύτηκε πρώτα το 1939 την Kετεβάν Σιράντζε (γεννημένη στις 9 Απριλίου 1915), κόρη τού Φιλίμον Σιράντζε, και απέκτησε μία κόρη:
* Ντάλι Μπαγκρατιόν-Γκρουζίνσκυ (γενν. 1939). Παντρεύτηκε πρώτα στην Τιφλίδα, τον Μπρούνο Μπαμπουνοσβίλι (1938-1993). ΜΕτά παντρεύτηκε τον Zουράμπ Βαχτανγκόβιτς Κουρασβίλι (γεννήθηκε το 1950).

Το 1944 ο Γκρουζίνσκι νυμφεύτηκε τη δεύτερη σύζυγό του, Λίγια Mγκελάντζε (γεννημένη στις 19 Αυγούστου 1925, Manglisi), κόρη του Ντιμίτρι Μγκελάντζε (1889–1979), λογοτεχνικού μελετητή και πρώην μέλους της κυβέρνησης της Λαϊκής Δημοκρατίας της Γεωργίας. Είχαν δύο παιδιά:
* Mζία Μπαγκρατιόν-Γκρουζίνσκυ (γενν. 1945).
* Nουγκζάρ (γενν. 1950), σκηνοθέτης θεάτρου και διεκδικητής της αρχηγίας του βασιλικού οίκου της Γεωργίας.

## Διακρίσεις
* Επίτιμος Εργάτης Τέχνης (1979). &#x5B; ** &#x5D;

## Βιβλιογραφικές αναφορές

## Περαιτέρω ανάγνωση
#ბაგრატიონები.-თბ., 2003.-გვ.537.
#ბაგრატოვანნი.-2004.-ტ.2.-გვ.76.
#კიკნაძე ვ. საქართველოს სამეფო ტახტის მემკვიდრე ოჯახი.-თბ., 2006.-გვ.14.
#პეტრე ბაგრატიონ-გრუზინსკი.-თბ., 2004.-გვ.73,82-83.
#საქართველოს რესპუბლიკა.-2001.-4სექტ.-გვ.12.-2000.-14ოქტ.-გვ.8.
#ჯაგოდნიშვილი თ. ერეკლეს ეპოსი.-თბ., 2005.-გვ.182.
#ჯავახიშვილი ნ. ნარკვევები ქართველი და ადიღელი ხალხების ურთიერთობის ისტორიიდან.-თბ., 2005.-გვ.251.
#Джавахишвили Н. Грузины под российским флагом.-Тб., 2003.-с.177,180.
#საქართველოს თავადაზნაურობა.-თბ.,2010.-გვ.146. 
#Кеснер Д. Сцена.-Канада-г.Виктория,2011.-с.32.

Κατηγορία:Δυναστεία των Μπαγκρατιόνι
Μάραθος Γ' Καρδίτσας

Ο **Μάραθος Γ**' ή **Μάραθος Στεφανιάδας** είναι μικρός οικισμός της Στεφανιάδας και του Δήμου Αργιθέας στη Θεσσαλία και την Περιφερειακή Ενότητα Καρδίτσας.

## Γενικά στοιχεία
Ο Μάραθος Γ' βρίσκεται στις ανατολικές πλαγιές του βουνού Γαλάτσι των Δυτικών Αγράφων σε υψόμετρο 780 μέτρων. Απέχει περίπου 91 χιλιόμετρα Δ.-ΝΔ. από την Καρδίτσα, 26 χιλιόμετρα Ν.-ΝΔ. από το Ανθηρό (έδρα του δήμου) και 10 χιλιόμετρα Α.-ΒΑ. από την Στεφανιάδα.

Ως Μάραθος Στεφανιάδος αναφέρεται επίσημα για πρώτη φορά το 1940 μέχρι το 1961 να απογράφεται στην κοινότητα Μαράθου.. Από το 1991 απογράφεται ως Μάραθος Γ' στην κοινότητα Στεφανιάδος. Σύμφωνα με το πρόγραμμα Καλλικράτης και την τροποποίησή του Κλεισθένης Ι μαζί με το Αετοχώρι, τη Ρωμιά και την Στεφανιάδα αποτελούν την κοινότητα Στεφανιάδος που υπάγεται στη δημοτική ενότητα Ανατολικής Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 10 κάτοικοι.

Οι απογραφές πληθυσμού μετά τον Β΄Παγκόσμιο Πόλεμο είναι:

*Απογράφεται ως Μάραθος Στεφανιάδος

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Αργιθέας
Μαρτίνι Καρδίτσας

Το **Μαρτίνι** είναι οικισμός της Πορτής στη Θεσσαλία και την Περιφερειακή Ενότητα Καρδίτσας, ο οποίος βρίσκεται στους βορειοανατολικούς πρόποδες του βουνού Καραβούλα σε υψόμετρο 400 μέτρα. Απέχει 4 χλμ. Δ.-ΝΔ. από την Πορτή, 11 χλμ. Δ.-ΝΔ. του Μουζακίου και 40 χλμ. Δ.-ΒΔ. από την πόλη της Καρδίτσας. Ως οικισμός αναφέρεται επίσημα για πρώτη φορά το 1981 να απογράφεται στην κοινότητα Πορτής. Σύμφωνα με το σχέδιο Καλλικράτης, μαζί με τους οικισμούς: Πορτή, Μελιγός και Παλαιόκαστρο αποτελούν την κοινότητα Πορτής που υπάγεται στη δημοτική ενότητα Μουζακιού του δήμου Μουζακιού και σύμφωνα με την απογραφή 2011 απογράφησαν 17 κάτοικοι. 

## Δημογραφία
Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Ηράκλειος Α΄ της Καχετίας

Ο **Ηράκλειος Α΄** ( **Ερέκλε Α΄**,  Ερεγλί Χαν) ή **Nαζάρ Αλί Χαν** (, ) (1642–1709), από τον Οίκο των Βαγρατιδών της Γεωργίας (Μπαγκρατιόνι) ήταν γεωργιανός μονάρχης, που κυβέρνησε τα βασίλεια τού Kαχέτι (1675–1676, 1703–1709) και τού Kάρτλι (1688–1703) υπό την προστασία της δυναστείας των Σαφαβιδών τού Ιράν.

## Πρώιμη ζωή

## Βασιλική καριέρα

### Στο Καχέτι

### Στο Κάρτλι

## Οικογένεια
σύνδεσμος=//upload.wikimedia.org/wikipedia/commons/thumb/6/6d/1697_%E1%83%AC._%E1%83%94%E1%83%A0%E1%83%94%E1%83%99%E1%83%9A%E1%83%94_I-%E1%83%98%E1%83%A1_%E1%83%9B%E1%83%98%E1%83%94%E1%83%A0_%E1%83%93%E1%83%90%E1%83%95%E1%83%98%E1%83%97%E1%83%92%E1%83%90%E1%83%A0%E1%83%94%E1%83%AF%E1%83%98%E1%83%A1%E1%83%90%E1%83%93%E1%83%9B%E1%83%98_%E1%83%A8%E1%83%94%E1%83%AC%E1%83%98%E1%83%A0%E1%83%A3%E1%83%9A%E1%83%94%E1%83%91%E1%83%98%E1%83%A1_%E1%83%AC%E1%83%98%E1%83%92%E1%83%9C%E1%83%98.jpg/220px-1697_%E1%83%AC._%E1%83%94%E1%83%A0%E1%83%94%E1%83%99%E1%83%9A%E1%83%94_I-%E1%83%98%E1%83%A1_%E1%83%9B%E1%83%98%E1%83%94%E1%83%A0_%E1%83%93%E1%83%90%E1%83%95%E1%83%98%E1%83%97%E1%83%92%E1%83%90%E1%83%A0%E1%83%94%E1%83%AF%E1%83%98%E1%83%A1%E1%83%90%E1%83%93%E1%83%9B%E1%83%98_%E1%83%A8%E1%83%94%E1%83%AC%E1%83%98%E1%83%A0%E1%83%A3%E1%83%9A%E1%83%94%E1%83%91%E1%83%98%E1%83%A1_%E1%83%AC%E1%83%98%E1%83%92%E1%83%9C%E1%83%98.jpg|μικρογραφία|Βασιλικός καταστατικός χάρτης τού Ερεκλή Α΄.

Ο Ηράκλειος Α' νυμφεύτηκε το 1677 την Άννα, κόρη του πρίγκιπα Σερμαζάν Τσολοκασβίλι (απεβ. πριν από τον Απρίλιο του 1716). Ήταν γονείς των εξής πριγκίπων:
* Δαυίδ Β΄ (Iμάμ Κουλί Χαν) (1678 – 2 Νοεμβρίου 1722), βασιλιάς του Καχέτι (1703/1709–1722).
* Ελένη (Μπανγιανούμ) (1687 – 27 Απριλίου 1750), το 1715 παντρεύτηκε τον βασιλιά Ιεσσαί τού Κάρτλι.
* Tεϊμουράζ Β΄ (π. 1690 – 8 Ιανουαρίου 1762), βασιλιάς τού Καχέτι (1729–1736, 1738–1744) και τού Κάρτλι (1744–1762).
* Kετεβάν (απεβ. το 1718), παντρεύτηκε τον πρίγκιπα Άβελ Αντρονικασβίλι.
* Μαριάμ (περ. 1698 – 1732), παντρεύτηκε το 1714 τον πρίγκιπα Εντίσερ Τσολοκασβίλι και όταν αυτή χήρευσε, έγινε μοναχή με το όνομα Μακρίνα. Ήταν συγγραφέας ύμνων και αντιγραφέας θρησκευτικών κειμένων.

Ο Ηράκλειος Α΄ είχε επίσης πολλά φυσικά παιδιά, που γεννήθηκαν από άγνωστες παλλακίδες, από τα οποία πιο γνωστά είναι:
* (νόθος) Κωνσταντίνος Β΄ (Mαχμάντ Κουλί Χαν) (απεβ. στις 28 Δεκεμβρίου 1732), βασιλιάς τού Καχέτι (1722–1732).
* (νόθη) Kετεβάν-Μπεγκούμ (απεβ. το 1752), παντρεύτηκε π. το 1742 τον πρίγκιπα Αμπντουλάχ Μπεγκ τού Κάρτλι.

Λίγα είναι γνωστά για τα άλλα παιδιά τού Ηράκλειου:
* (νόθος) Ισμαήλ.
* (νόθος) Ροστόμ (1685–1703).
* (νόθος) Βαχτάνγκ (απεβ. το 1695).
* (νόθος) Ντεμέτρε (1688-1700).
* (νόθος) Γκοργασάλ (απεβ. το 1697).
* (νόθος) Γκεόργκε.
* (νόθος) Ρεζά Κουλί Μιρζά.
* (νόθος) Μουσταφά Μιρζά.

## Βιβλιογραφικές αναφορές

## Πηγές
* Lang, David Marshall (1957), *The Last Years of the Georgia Monarchy, 1658-1832* . Νέα Υόρκη : Columbia University Press .
* Mikaberidze, Alexander (επιμ., 2007). Ερεκλής Ι.  *Λεξικό Γεωργιανής Εθνικής Βιογραφίας* . Πρόσβαση στις 9 Οκτωβρίου 2007.
* 

Κατηγορία:Δυναστεία των Μπαγκρατιόνι
Υπουργείο Εσωτερικών των ΗΠΑ

Το **Υπουργείο Εσωτερικών των Ηνωμένων Πολιτειών** (αγγλικά: *United States Department of Interior*, *USDOI*, **DOI**) είναι εκτελεστική υπηρεσία της ομοσποδιακής κυβέρνησης των Ηνωμένων Πολιτειών, που είναι αρμόδια για την επίβλεψη, την διαχείριση και την διατήρηση των περισσότερων ομοσπονδιακών εδαφών (ομοσπονδιακές ιδιοκτησίες), τη διαχείριση των φυσικών πόρων, τις εδαφικές υποθέσεις των απομακρυσμένων περιοχών των Ηνωμένων Πολιτειών, τη διατήρηση ιστορικών τοποθεσιών, καθώς και για την διαχείριση προγραμμάτων που αφορούν τον ιθαγενή πληθυσμό των ΗΠΑ. 

Το Υπουργείο Εσωτερικών, ιδρύθηκε το 1849. Σήμερα, το Υπουργείο Εσωτερικών, βρίσκεται και εδρεύει στο «*Κεντρικό Κτήριο των Εσωτερικών*» στην βορειοδυτική πλευρά της Ουάσινγκτον ΠΚ. 

Ο επικεφαλής του Υπουργείου Εσωτερικών των Ηνωμένων Πολιτειών, είναι ο εκάστοτε ''Υπουργός Εσωτερικών'' (*U.S. Secretary of the Interior*), ο οποίος αποτελεί μέλος του Υπουργικού Συμβουλίου των Ηνωμένων Πολιτειών και αναφέρεται απευθείας στον Πρόεδρο των Ηνωμένων Πολιτειών.

Η 54η Υπουργός Εσωτερικών των Ηνωμένων Πολιτειών, ήταν η δημοκρατική Ντεμπ Χάαλαντ, από τις 16 Μαρτίου 2021 εώς τις 20 Ιανουαρίου 2025. 

## Ρόλος
Το Υπουργείο Εσωτερικών των Ηνωμένων Πολιτειών, έχει διαφορετικό ρόλο από αυτόν που έχουν άλλα υπουργεία εσωτερικών άλλων χωρών (όπως είναι εκλογικά θέματα, θέματα ασφάλειας και αστυνόμευσης κ.α.). Ο κύριος ρόλος του είναι η διαχείριση δημοσίων εκτάσεων, ορυκτών, εθνικών πάρκων, καταφυγίων άγριας ζωής, διατήρηση της ιστορικής μνήμης του έθνους, και την διαχείριση και επικοινωνία με τους ιθαγενείς πληθυσμούς των ΗΠΑ. 

Συνεπώς, το Υπουργείο Εσωτερικών, έχει αρμοδιότητες περιβαλλοντικού, πολιτισμικού και διαχειριστικού (όσον αφορά τις δημόσιες εκτάσεις) χαρακτήρα.

## Παραπομπές


Κατηγορία:Κυβέρνηση στις Ηνωμένες Πολιτείες
Κατηγορία:Πολιτική των Ηνωμένων Πολιτειών
Κατηγορία:Υπουργείο Εσωτερικών (ΗΠΑ)
__ΕΥΡΕΤΗΡΙΟ__
Φιλελεύθεροι (αποσαφήνιση)

Ο όρος **Φιλελεύθεροι** μπορεί να σχετίζεται με πολιτικά κόμματα ή ιδεολογίες. Συγκεκριμένα με:

## Πολιτικά κόμματα

* Κόμμα Φιλελευθέρων (Ελ. Βενιζέλου, 1910-61)
* Κόμμα Φιλελευθέρων (Ν. Βενιζέλου, 1980-2012)
* Κόμμα Φιλελεύθερων (Ν. Ρολάνδη, 1986-98)
* Οι Φιλελεύθεροι (Στ. Μάνου, 1999-2001)

## Πολιτικές θεωρίες

* Φιλελευθερισμός
Υπουργείο Υποθέσεων Βετεράνων των ΗΠΑ

Το **Υπουργείο Υποθέσεων Βετεράνων των Ηνωμένων Πολιτειών** (αγγλικά: *United States Department of Veterans Affairs*, **VA**) είναι εκτελεστική υπηρεσία της ομοσπονδιακής κυβέρνησης των Ηνωμένων Πολιτειών, που είναι αρμόδια για την παροχή ισόβιων υπηρεσιών υγειονομικής περίθαλψης σε δικαιούχους βετεράνους των Ηνωμένων Πολιτειών σε 170 ιατρικά/νοσοκομειακά κέντρα και ιατρεία ανά τη χώρα. Επίσης, είναι επιφορτισμένο με παροχές, οι οποίες περιλαμβάνουν αναπηρικές συντάξεις, οικονομική υποστήριξη, επαγγελματική και εκπαιδευτική αποκατάσταση, στεγαστικά δάνεια και κοινωνική ασφάλιση βετεράνων. Ακόμα, είναι αρμόδιο για την ταφή και τις τελετές μνήμης για τους βετεράνους και τις οικογένειές τους, και επιβλέπει τα 135 Εθνικά Κοιμητήρια των Ηνωμένων Πολιτειών. Τέλος, σε περιπτώσεις έκτακτων εθνικών καταστάσεων και καταστροφών, το Υπουργείο Υποθέσεων Βετεράνων, είναι αρμόδιο για την παροχή βοήθειας και σε πολίτες (εκτός από βετεράνους). 

Τα οφέλη για τους Αμερικανούς βετεράνους, παρέχονται από την ομοσπονδιακή κυβέρνηση των ΗΠΑ, από την εποχή της Αμερικανικής Επανάστασης και αργότερα του Εμφυλίου Πολέμου. Το 1930, ιδρύθηκε η ανεξάρτητη ομοσπονδιακή *Υπηρεσία Βετεράνων*. Το 1988, ο τότε Πρόεδρος Ρόναλντ Ρήγκαν, υπέγραψε τον νόμο του Κογκρέσου (*Department of Veterans Affairs Act of 1988*), και η *Υπηρεσία Βετεράνων*, ανυψώθηκε σε *Υπουργείο Υποθέσεων Βετεράνων*, το οποίο τέθηκε σε ισχύ στις 15 Μαρτίου 1989, και έγινε η 14η εκτελεστική υπηρεσία του Υπουργικού Συμβουλίου των Ηνωμένων Πολιτειών. 

Ο επικεφαλής του Υπουργείου Εσωτερικών των Ηνωμένων Πολιτειών, είναι ο εκάστοτε *[[Υπουργός Υποθέσεων Βετεράνων των Ηνωμένων Πολιτειών|Υπουργός Υποθέσεων Βετεράνων]]* (*U.S. Secretary of Veterans Affairs*), ο οποίος αποτελεί μέλος του Υπουργικού Συμβουλίου των Ηνωμένων Πολιτειών, και αναφέρεται απευθείας στον Πρόεδρο των Ηνωμένων Πολιτειών. 

Ο 11ος Υπουργός Υποθέσεων Βετεράνων των Ηνωμένων Πολιτειών, ήταν ο δημοκρατικός Ντένις Μακντόνα, από τις 9 Φεβρουαρίου 2021 εώς τις 20 Ιανουαρίου 2025. 

## Παραπομπές


Κατηγορία:Κυβέρνηση στις Ηνωμένες Πολιτείες
Κατηγορία:Πολιτική των Ηνωμένων Πολιτειών
Κατηγορία:Υπουργείο Υποθέσεων Βετεράνων (ΗΠΑ)
__ΕΥΡΕΤΗΡΙΟ__
Τουρμόν

Το **Τουρμόν** (γαλλικά: *Tourmont*) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.

Οι κάτοικοί του είναι γνωστοί ως Τουρμονιέ (γαλλικά: *Tourmoniers*).

## Παραπομπές


Κατηγορία:Κοινότητες του Ζυρά
Λάτεξ

Το **λατέξ **είναι ένα γαλάκτωμα πολυμερών μικροσωματιδίων στο νερό. Τα λατέξ βρίσκονται στη φύση, αλλά τα συνθετικά λατέξ είναι επίσης κοινά. Στη φύση, το λατέξ βρίσκεται ως γαλακτώδες υγρό που βρίσκεται στο 10% όλων των ανθοφόρων φυτών. Συνήθως χρησιμοποιείται για να επεξεργαστούν και φτιαχτούν γάντια και προφυλακτικά
  

Κατηγορία:Οργανικά πολυμερή
Mank

Το **Mank** είναι μια αμερικανική ασπρόμαυρη βιογραφική δραματική ταινία του 2020 σχετικά με τον σεναριογράφο Χέρμαν Μάνκιεβιτς και την συγγραφή του σεναρίου της ταινίας Πολίτης Κέιν του 1941. Την ταινία σκηνοθέτησε ο Ντέιβιντ Φίντσερ, ενώ το σενάριο είναι βασισμένο σε αυτό που έγραψε ο πατέρας του σκηνοθέτη, ο Τζακ Φίντσερ, και παραγωγοί ήταν οι Σιάν Τσάφιν, Ντάγκλας Ουρμπάνσκι και Έρικ Ροθ. Πρωταγωνιστεί ο Γκάρι Όλντμαν στον ομώνυμο ρόλο, ενώ συμπρωταγωνιστούν οι Αμάντα Σάιφρεντ, Λίλι Κόλινς, Άρλις Χάουαρντ, Σαμ Τρότον, Τομ Μπέρκ, Τζόζεφ Γκρος, Τόμπι Λεόναρντ Μουρ και Τσαρλς Ντανς. 

Η ταινία έκανε πρεμιέρα  σε περιορισμένους κινηματογράφους στις 13 Νοεμβρίου 2020 και έγινε διαθέσιμη στο Netflix στις 4 Δεκεμβρίου του ίδιου έτους. Η ταινία απέσπασε κυρίως θετικές κριτικές, οι οποίες εγκωμιάσαν την σκηνοθεσία του Fincher, καθώς και για τις υποκριτικές ερμηνείες των πρωταγωνιστών (ιδιαίτερα του Γκάρι Όλντμαν και της Αμάντα Σάιφρεντ), την φωτογραφία, τις αξίες παραγωγής και τη μουσική της σύνθεση. Η ταινία προτάθηκε για 10 βραβεία Όσκαρ στην 93η απονομή, συμπεριλαμβανομένων των βραβείων Καλύτερης Ταινίας, Καλύτερης Σκηνοθεσίας, Καλύτερου Α' Ανδρικού Ρόλου, για τον Γκάρι Ολντμαν, και Καλύτερου Β' Γυναικείου Ρόλου, για την Αμάντα Σέιφριντ, και κέρδισε τελικά το βραβείο Καλύτερου Σχεδιασμού Παραγωγής και το βραβείο Καλύτερης Φωτογραφίας. Έλαβε επίσης, έξι κορυφαίες υποψηφιότητες στα 78α Βραβεία των Χρυσών Σφαιρών, συμπεριλαμβανομένης της Καλύτερης Ταινίας – Δράμας.

## Παραπομπές


## Εξωτερικοί Σύνδεσμοι
* 
* Το Mank στο Netflix

Κατηγορία:Αμερικανικές βιογραφικές ταινίες
Κατηγορία:Αμερικανικές δραματικές ταινίες
Κατηγορία:Ταινίες του 2020
Κατηγορία:Ταινίες του Netflix
Κατηγορία:Αγγλόφωνες ταινίες
Κατηγορία:Αμερικανικές ασπρόμαυρες ταινίες
Κατηγορία:Ταινίες τοποθετημένες στο Λος Άντζελες
Κατηγορία:Ταινίες γυρισμένες στο Λος Άντζελες
Κατηγορία:Ταινίες σε σκηνοθεσία Ντέιβιντ Φίντσερ
Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης
Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας
Κατηγορία:Αμερικανικές ταινίες της δεκαετίας 2020
Ζήτσιστα

Η **Ζήτσιστα** (αλβανικά: Ziçisht) είναι οικισμός στον Νομό Κορυτσάς της νοτιοανατολικής Αλβανίας. Βρίσκεται στην ιστορική περιοχή της Βορείου Ηπείρου και αποτελεί μέρος της πρώην κοινότητας Μίρας. Με τη μεταρρύθμιση της τοπικής αυτοδιοίκησης το 2015 κατέστη μέρος της Επαρχίας Δεάβολης.

Έχει πληθυσμό περίπου 300 κατοίκους. Πολλοί από τους κατοίκους της μετανάστευσαν στην Ελλάδα ή τις Ηνωμένες Πολιτείες λόγω των σκληρών συνθηκών διαβίωσης.

## Παραπομπές


Κατηγορία:Χωριά του νομού Κορυτσάς
Βαγγέλης Γεροβασιλείου

O **Βαγγέλης Γεροβασιλείου** είναι Έλληνας οινοποιός και επιχειρηματίας του κρασιού, ο οποίος είναι ο δημιουργός και ιδιοκτήτης του *Κτήματος Γεροβασιλείου* στην Επανομή του νομού Θεσσαλονίκης.

Γεννήθηκε στην Επανομή το 1954. Φοίτησε στη Γεωπονική Σχολή του Α.Π.Θ. και στη συνέχεια στο Πανεπιστήμιο του Bordeaux στη Γαλλία, απ’ όπου απέκτησε το δίπλωμα της οινολογίας και της αμπελουργίας. Τα έτη 1976-1999 κατείχε τη θέση του οινολόγου του Κτήματος Porto Carras, όπου αναβίωσε τις παλιές ελληνικές ποικιλίες *Μαλαγουζιά* και *Λημνιό* μαζί με τον καθηγητή Αμπελουργίας Βασίλη Λογοθέτη. 

Δημιούργησε το 1981 το Κτήμα Γεροβασιλείου με αμπελώνα 550 στρεμμάτων και μέσα στον αμπελώνα κατασκεύασε σύγχρονο οινοποιείο και μουσείο οίνου.  Από το 1976, συλλέγει εργαλεία αμπελουργίας, οινοποίησης, εμφιάλωσης και βαρελοποιίας από όλο τον κόσμο. 

Eίναι παντρεμένος με τη Σόνια Τζιώλα και έχουν μαζί τρία παιδιά. Ζει μόνιμα στην Επανομή.

## Διακρίσεις
*2006, 2010 & 2011 | το Κτήμα Γεροβασιλείου ανακηρύχθηκε οινοποιείο της χρονιάς από το αμερικάνικο περιοδικό κρασιού “Wine & Spirits”
*2009 | βραβείο «Ευρωπαϊκό οινοποιείο 2009» από το Ευρωπαϊκό Συμβούλιο Αδελφοτήτων και Γαστρονομίας και Οινολογίας
*2007 | συμπεριλήφθηκε στους 6 καλύτερους οινοπαραγωγούς της χρονιάς 2006 στα “Wine Awards 2007”, έγκριτο περιοδικό κρασιού της Γερμανίας «WeinGourmet»
*2006 | βράβευση ως ο οινοπαραγωγός της χρονιάς 2005 από τους Έλληνες δημοσιογράφους.

## Παραπομπές


Κατηγορία:Έλληνες επιχειρηματίες
Κατηγορία:Έλληνες οινολόγοι
Μούκλιανη Σερρών

Η **Μούκλιανη** ή **Μούχλιανη** είναι εγκαταλελειμμένος οικισμός που βρίσκεται στον σημερινό Δήμο Εμμανουήλ Παππά της Περιφερειακής Ενότητας Σερρών της Περιφέρειας Κεντρικής Μακεδονίας. Βρίσκεται σε απόσταση 5,5 χιλιομέτρων βορειοανατολικά του χωριού Εμμανουήλ Παππάς Σερρών, σε υψόμετρο 900 μέτρων, νοτιοανατολικά του όρους Μενοίκιο.

## Ιστορία
Κατά την περίοδο της Οθωμανικής Αυτοκρατορίας, ανήκε διοικητικά στον Καζά των Σερρών του Σαντζακίου των Σερρών του Βιλαετίου της Θεσσαλονίκης.

Στη δημογραφική μελέτη *«[[Le Courrier d'Orient (εφημερίδα της Κωνσταντινούπολης)|Εθνογραφία των Βιλαετίων Αδριανούπολης, Μοναστηρίου και Θεσσαλονίκης]]»* που εκδόθηκε το 1878 στην Κωνσταντινούπολη, εκτιμάται ότι το 1873 ο οικισμός αποτελούνταν από 20 σπίτια και 65 κατοίκους. Σύμφωνα με τον Παπαγεωργίου, το 1894 αριθμούσε πληθυσμό 150 κατοίκων, ενώ σύμφωνα με τη στατιστική μελέτη του Βούλγαρου Βασίλ Κάντσωφ, εκτιμάται ότι το 1900 είχε 250 κατοίκους.

Στην *«Εθνολογική Στατιστική των Βιλαετίων Θεσσαλονίκης και Μοναστηρίου»* του Αθανάσιου Χαλκιόπουλου που εκδόθηκε το 1910 στην Αθήνα, αναφέρεται ότι το χωριό είχε 200 εξαρχικούς κατοίκους. Σε υπολογισμούς που εξέδωσε το έτος 1919 η Επιτελική Υπηρεσία του Ελληνικού Στρατού, προ του 1912 αναφέρονται 200 «*Βούλγαροι Σχισματικοί Διαμαρτυρόμενοι κ.λπ.*».

Κατά τη διάρκεια του Α΄ Βαλκανικού Πολέμου, τον Οκτώβριο του 1912, το χωριό απελευθερώθηκε από την οθωμανική κυριαρχία, ωστόσο, κατά τη διάρκεια του Β΄ Βαλκανικού Πολέμου, το 1913, καταστράφηκε ολοσχερώς από τον Ελληνικό στρατό και ο πληθυσμός διέφυγε στη Βουλγαρία.

Με το τέλος των Βαλκανικών Πολέμων, ο οικισμός περιήλθε στην ελληνική επικράτεια και κατά την ελληνική απογραφή του 1913 ήταν ακατοίκητος. Το 1920 προσαρτήθηκε στη νεοσυσταθείσα κοινότητα Δοβίστης (Εμμανουήλ Παππά), μαζί με τα χωριά Άνω Νούσκα (Μέταλλα), Σοκόλ (Συκιά) και Σύρος-Μαχαλά. Το ίδιο έτος, καταργήθηκε και τυπικά, καθώς έπαψε να καταγράφεται στις ελληνικές απογραφές.

Από τα κτήρια του οικισμού σώζεται σήμερα μόνο η εκκλησία, που χτίστηκε το 1760, η οποία έχει αναστηλωθεί από κατοίκους του χωριού Εμμανουήλ Παππάς και λειτουργεί ως Ι.Ν. Αγίας Τριάδας. Γύρω από την εκκλησία και κυρίως στα 50 περίπου μέτρα προς τα βόρεια, υπάρχουν διάσπαρτοι σωροί από πέτρες, οι οποίοι έχουν απομείνει από τα θεμέλια των σπιτιών που υπήρχαν κάποτε εκεί. Κάτοψη των χαλασμάτων του οικισμού είναι ορατή σε αεροφωτογραφίες της περιόδου 1945-1960.

Το 2006 ο χώρος περιμετρικά της εκκλησίας διαμορφώθηκε από τον Δήμο Εμμανουήλ Παππά ως χώρος δασικής αναψυχής.

Σε απέναντι λόφο προς τα δυτικά και σε απόσταση περίπου 2 χιλιομέτρων από τη Μούκλιανη, βρίσκεται το εγκαταλελειμμένο χωριό Δράνοβο Σερρών.

## Πληθυσμός

## Φωτογραφίες

Αρχείο:Moukliani 1.jpg|Η τοποθεσία του οικισμού Μούκλιανη (Οκτώβριος 2022)
Αρχείο:Moukliani 2.jpg|Θέα προς την πόλη των Σερρών
Αρχείο:Moukliani 3.jpg|Θέα προς την κορυφή Τανά
Αρχείο:Moukliani 6.jpg|Θέα προς το όρος Μενοίκιο
Αρχείο:Moukliani 5.jpg|Η είσοδος στον χώρο δασικής αναψυχής


## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Εμμανουήλ Παππά
Πετρωτά Καρδίτσας

Τα **Πετρωτά** είναι μικρός συνοικισμός βορειοδυτικά του Ελληνόκαστρου στο Δήμο Μουζακίου, στη Θεσσαλία και την Περιφερειακή Ενότητα Καρδίτσας. Απέχει περίπου 5 χλμ. Ν. από το Μουζάκι (έδρα του δήμου) και 30 χλμ. Δ.-ΒΔ. από την Καρδίτσα ενώ έχει υψόμετρο 270 μέτρα. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην κοινότητα Ελληνοκάστρου. Σύμφωνα με το σχέδιο Καλλικράτης, μαζί με το Ελληνόκαστρο και τα Γραβιά αποτελούν την κοινότητα Ελληνοκάστρου που υπάγεται στη δημοτική ενότητα Μουζακίου του Μουζακίου και σύμφωνα με την απογραφή 2011 απογράφονται 10 κάτοικοι. Οι απογραφές πληθυσμού είναι:

## Παραπομπές και σημειώσεις


 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Πλατανάκος Καρδίτσας

Ο **Πλατανάκος** είναι πολύ μικρός συνοικισμός δίπλα και νοτιοδυτικά του Ανθοχωρίου στην Θεσσαλία και την Περιφερειακή Ενότητα Καρδίτσας. Είναι κτισμένος στις βόρειες πλαγιές του όρους Καζάρμα σε υψόμετρο 860 μέτρα. Απέχει περίπου 31 χλμ.δυτικά από την Καρδίτσα και 12 χλμ. νότια από το Μουζάκι (έδρα του δήμου). Αναφέρεται ως ξεχωριστός οικισμός για πρώτη φορά το 1961 ως *Παλιοσκλάταινα* να απογράφεται στην κοινότητα Ανθοχωρίου και το 1962 στο ΦΕΚ 145Α - 13/09/1962 να μετονομάζεται σε Πλατανάκος.

Σύμφωνα με το Πρόγραμμα «Καλλικράτης» μαζί με το Ανθοχώρι και το Ανοιξιάτικο αποτελούν την κοινότητα Ανθοχωρίου που υπάγεται στη δημοτική ενότητα Μουζακίου του Δήμου Μουζακίου ενώ σύμφωνα με την απογραφή του 2011 απογράφηκε 1 κάτοικος. Οι απογραφές πληθυσμού είναι:

## Παραπομπές


 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Κοινότητα Παχείας Άμμου

Η **Κοινότητα Παχείας Άμμου** είναι κοινότητα του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης. 

Συστάθηκε το 1925 με το ΦΕΚ 262Α - 22/09/1925 με την απόσπαση των οικισμών της από την Κοινότητα Καβουσίου και τον ορισμό της Παχείας Άμμου ως έδρα της κοινότητος. 
μικρογραφία|600x600εσ|Η θέση της κοινότητας σε σχάση με τον δήμο.
Εκτός από την έδρα της, η Κοινότητα Παχείας Άμμου περιλαμβάνει τα χωριά Βασιλική και Μοναστηράκι καθώς και τον οικισμό Ξηρόκαμπος.

Η Κοινότητα Παχείας Άμμου εκτείνεται από τον κόλπο του Μιραμπέλλου μέχρι το Φαράγγι του Χα, εν συνεχεία προς τα νότια του Μοναστηρακίου, ύστερα προς τα όρη νοτιοδυτικά της Βασιλικής και εν τέλει μέχρι τα Γουρνιά.

Η Κοινότητα συνορεύει (δεξιόστροφα από τα βόρεια) με τις Κοινότητες Καβουσίου, Κάτω Χωρίου και Ιεράπετρας (όλοι Επαρχίας και Δήμου Ιεράπετρας), αλλά και με την Κοινότητα Καλού Χωρίου της Επαρχίας Μιραμπέλλου και του Δήμου Αγίου Νικολάου.

## Πληθυσμός

## Κοινοτάρχες Παχείας Άμμου
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Παχείας Άμμου.



Κατηγορία:Δήμος Ιεράπετρας
Κοινότητα Καλαμαύκας

Η **Κοινότητα Καλαμαύκας** είναι κοινότητα του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης. 

Συστάθηκε το 1925 με το ΦΕΚ 27Α - 31/01/1925 με έδρα την Καλαμαύκα. 
Εκτός από την έδρα της, η Κοινότητα Καλαμαύκας περιλαμβάνει και τους οικισμούς Καμάρα και Ψαθί. 

## Πληθυσμός

## Κοινοτάρχες Καλαμαύκας
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Καλαμαύκας.

## Παραπομπές


Κατηγορία:Δήμος Ιεράπετρας
Κατηγορία:Επαρχία Ιεράπετρας
Μάθιους

Το αγγλοσαξονικό επώνυμο **Μάθιους** (*Matthews* ή *Mathews*) μπορεί να αναφέρεται σε κάποιο από τα εξής:

## Πρόσωπα
* Αλ Μάθιους (1942-2018), Αμερικανός ηθοποιός
* Άνταμ Μάθιους (γενν. 1992), Ουαλός ποδοσφαιριστής
* Άρθουρ Φρανκ Μάθιους (1860-1945), Αμερικανός ζωγράφος
* Βίνσεντ Μάθιους (γενν. 1947), Αμερικανός δρομέας, ολυμπιονίκης
* Γκρέγκορυ Μάθιους (1876-1949), Αυστραλός ερασιτέχνης ορνιθολόγος
* Γουίλιαμ Μάθιους (1828-1901), Άγγλος ορειβάτης, κτηματομεσίτης, βοτανολόγος και τοπογράφος
* Έντιε Μάθιους (1931-2001), Αμερικανός παίκτης του μπέιζμπολ
* Ίαιν Μάθιους (γενν. 1946), Άγγλος τραγουδοποιός και μουσικός
* Κάρμεν Μάθιους (1911-1995), Αμερικανίδα ηθοποιός
* Κέν Μάθιους (1934-2019), Βρετανός βαδιστής, χρυσός ολυμπιονίκης
* Κέρουιν Μάθιους (1926-2007), Αμερικανός ηθοποιός
* Κλωντ Μάθιους (1845-1898), κυβερνήτης της πολιτείας Ιντιάνα
* Λέστερ Μάθιους (1900-1975), Άγγλος ηθοποιός
* Λήζελ Μάθιους (γενν. 1984), Αμερικανίδα παιδί ηθοποιός και ευεργέτιδα
* Λόυντ Μάθιους (1850-1901), Βρετανός αρχιπλοίαρχος και πολιτικός
* Μάικλ Μάθιους (γενν. 1990), Αυστραλός επαγγελματίας ποδηλάτης
* Μαξ Μάθιους (1926-2011), Αμερικανός πρωτοπόρος της μουσικής υπολογιστών
* Μαρλήν Μάθιους (γενν. 1934), Αυστραλή αθλήτρια του στίβου (δρομέας ταχύτητας)
* Μπράντερ Μάθιους (1852-1929), Αμερικανός πανεπιστημιακός, συγγραφέας και κριτικός της λογοτεχνίας
* Ντάρεν Μάθιους, το πραγματικό όνομα του Άγγλου επαγγελματία παλαιστή Γουίλιαμ Ρίγκαλ
* Ντέιβ Μάθιους (γενν. 1967), Αμερικανός τραγουδοποιός και μουσικός
* Ντέιβιντ Μάθιους (1739-1800), Αμερικανός πολιτικός, ο 43ος δήμαρχος της Ν. Υόρκης, αντεπαναστάτης κατά την Αμερικανική Επανάσταση
* Ντέιβιντ Μάθιους (γενν. 1943), Άγγλος συνθέτης
* Ντέικιν Μάθιους (γενν. 1940), Αμερικανός ηθοποιός και θεατρικός συγγραφέας
* Ντράμοντ Μάθιους (1900-1997), Βρετανός γεωλόγος και γεωφυσικός
* Ρόν Μάθιους, ο αρχικός ντράμερ του αγγλικού μουσικού συγκροτήματος Iron Maiden
* Ρόντνυ  Μάθιους (γενν. 1945), Βρετανός εικονογράφος και σχεδιαστής
* Σέρυς Μάθιους (γενν. 1969), Ουαλή τραγουδίστρια και ραδιοφ. παραγωγός
* Στάνλεϊ Μάθιους (1915-2000), κορυφαίος Άγγλος ποδοσφαιριστής
* Στάνλεϊ Μάθιους (1824-1889), γερουσιαστής του Οχάιο και δικαστής του Ανώτατου Δικαστηρίου των ΗΠΑ
* Σύλβια Μάθιους-Μπέργουελ (γενν. 1965), Αμερικανίδα υπουργός
* Τζέσι Μάθιους (1900-1981), Αγγλίδα ηθοποιός, χορεύτρια και τραγουδίστρια
* Τζόζεφ Γ. Μάθιους (1812-1862), κυβερνήτης της πολιτείας Μισισίπι
* Τζωρτζ Μάθιους (1739-1812), Αμερικανός ανώτατος αξιωματικός και πολιτικός, κυβερνήτης της πολιτείας Τζόρτζια
* Τόμας Μάθιους (1676-1751), Βρετανός ναύαρχος
* Φράνσις Π. Μάθιους (1887-1952), υπουργός Ναυτικού των ΗΠΑ και πρέσβυς
* Χάρυ Μάθιους (1930-2017), Αμερικανός συγγραφέας, ποιητής και μεταφραστής
* Χένρυ Μ. Μάθιους (1834-1884), Αμερικανός ανώτατος αξιωματικός και νομικός, κυβερνήτης της πολιτείας Δυτ. Βιρτζίνια

## Τοπωνύμια
* Μάθιους (Λουιζιάνα), κωμόπολη στη νότια Λουιζιάνα των ΗΠΑ
* Κομητεία Μάθιους, κομητεία των ΗΠΑ στην πολιτεία Βιρτζίνια
** Μάθιους (Βιρτζίνια), οικισμός στη Βιρτζίνια, έδρα της κομητείας 
* Νήσος Μάθιους, νησί των Νοτίων Ορκάδων
* Όρος Μάθιους, χαμηλό βουνό της Νέας Ζηλανδίας
Υπουργείο Υγείας και Κοινωνικών Υπηρεσιών των ΗΠΑ

Το **Υπουργείο Υγείας και Κοινωνικών Υπηρεσιών των Ηνωμένων Πολιτειών** (αγγλικά: *United States Department of Health and Human Services*, **HHS**) είναι εκτελεστική υπηρεσία της ομοσποδιακής κυβέρνησης των Ηνωμένων Πολιτειών, αρμόδια για την προστασία της υγείας των πολιτών και των κατοίκων των Ηνωμένων Πολιτειών, καθώς και για την παροχή υπηρεσιών υγείας και των βασικών κοινωνικών υπηρεσιών. Είναι επιφορτισμένο με την υποστήριξη της δημόσιας υγείας και υπεύθυνο για την οικογενειακή και την κοινωνική περίθαλψη και υποστήριξη. 

Το Υπουργείο Υγείας, δημιουργήθηκε το 1953 ως «Υπουργείο Υγείας, Παιδείας και Πρόνοιας». Με την ίδρυση του Υπουργείου Παιδείας και με την μεταφορά των εκπαιδευτικών του λειτουργιών, το 1979, το Υπουργείο Υγείας, μετονομάστηκε σε «Υπουργείο Υγείας και Κοινωνικών Υπηρεσιών». Το Υπουργείο Υγείας σήμερα, απολαμβάνει το μεγαλύτερο μερίδιο του προϋπολογισμού του κράτους σε σχέση με τα υπόλοιπα υπουργεία, με πάνω από 1.63 τρισεκατομμύρια δολάρια για το 2021.  

Ο επικεφαλής του Υπουργείου Υγείας και Κοινωνικών Υπηρεσιών, είναι ο εκάστοτε *[[Υπουργός Υγείας και Κοινωνικών Υπηρεσιών των Ηνωμένων Πολιτειών|Υπουργός Υγείας και Κοινωνικών Υπηρεσιών]]* (*U.S. Secretary of Health and Human Services*), ο οποίος αποτελεί μέλος του Υπουργικού Συμβουλίου των Ηνωμένων Πολιτειών και αναφέρεται απευθείας στον Πρόεδρο των Ηνωμένων Πολιτειών. Το Υπουργείο Υγείας, βρίσκεται στη νοτιοδυτική Ουάσινγκτον Π.Κ., στο κτήριο Χιούμπερτ Χ. Χάμφρεϊ. 

Ο 25ος Υπουργός Υγείας και Κοινωνικών Υπηρεσιών, ήταν ο δημοκρατικός Χαβιέρ Μπεσέρα, από τις 19 Μαρτίου 2021 εώς τις 20 Ιανουαρίου 2025.

## Κατάλογος Υπουργών Υγείας και Κοινωνικών Υπηρεσιών των ΗΠΑ

## Παραπομπές


Κατηγορία:Υπουργεία Υγείας
Κατηγορία:Κυβέρνηση στις Ηνωμένες Πολιτείες
Κατηγορία:Πολιτική των Ηνωμένων Πολιτειών
Ρόμπερτ Γουόλπολ

Ο **Ρόμπερτ Oυόλπολ, 1ος Κόμης της Οξφόρδης** (*Robert Walpole, 1st Earl of Orford*, 26 Αυγούστου 1676 – 18 Μαρτίου 1745, γνωστός μεταξύ 1725 και 1742 ως **Σερ Ρόμπερτ Oυόλπολ**) ήταν Βρετανός πολιτικός και πολιτικός των Ουίγων (*Whigs*) που θεωρείται γενικά ως ο *[[de facto]]* πρώτος πρωθυπουργός της Μεγάλης Βρετανίας.

Αν και οι ακριβείς ημερομηνίες της κυριαρχίας του Oυόλπολ, που ονομάστηκε «Ρομπινοκρατία», αποτελούν θέμα επιστημονικής συζήτησης, η περίοδος 1721–1742 υιοθετείται συχνά. Κυριάρχησε στην κυβέρνηση Oυόλπολ-Τάουνσεντ, καθώς και στην επόμενη κυβέρνηση Oυόλπολ, και είναι ο Βρετανός πρωθυπουργός με τη μεγαλύτερη χρονικά θητεία. Ο Γ. Α. Σπεκ έγραψε ότι η αδιάλειπτη θητεία του Oυόλπολ για 20 χρόνια ως πρωθυπουργός «θεωρείται δικαίως ως ένα από τα σημαντικότερα επιτεύγματα της βρετανικής πολιτικής ιστορίας. Συνήθως δίνονται εξηγήσεις όσον αφορά τον ειδικό χειρισμό του πολιτικού συστήματος μετά το 1720, [και] τη μοναδική μείξη που πέτυχε μεταξύ των επιζώντων δυνάμεων του στέμματος με την αυξανόμενη επιρροή των Κοινοτήτων».

Ο Oυόλπολ ήταν ένας Ουίγος από την τάξη των ευγενών που εξελέγη για πρώτη φορά στο Κοινοβούλιο το 1701 και κατείχε πολλές ανώτερες θέσεις. Ήταν επαρχιώτης και έψαχνε στους κυρίους της επαρχίας για την πολιτική του βάση. Ο ιστορικός Φρανκ Ο'Γκόρμαν λέει ότι η ηγεσία του στο κοινοβούλιο αντικατόπτριζε την «εύλογη και πειστική ρητορική του, την ικανότητά του να κινεί τόσο τα συναισθήματα όσο και το μυαλό των ανθρώπων και, πάνω απ' όλα, την εξαιρετική αυτοπεποίθησή του».  Ο Χόππιτ λέει ότι οι πολιτικές του Oυόλπολ επιδίωκαν μέτρο, με στόχο την ειρήνη, χαμηλότερους φόρους και αυξανόμενες εξαγωγές και επέτρεψε λίγη περισσότερη ανοχή στους Προτεστάντες Διαφωνούντες. Απέφευγε ως επί το πλείστον διαμάχες και διαφωνίες υψηλής έντασης, καθώς η μέση του οδός προσέλκυε μετριοπαθείς από τους Ουίγους και τους Τόρυ, αλλά ο διορισμός του ως Καγκελάριος του Οικονομικού μετά την χρηματιστηριακή κρίση της Φούσκας της Νότιας Θάλασσας επέστησε την προσοχή στην αντιληπτή προστασία των πολιτικών συμμάχων από τον Oυόλπολ.

Ο Χ. Τ. Ντίκινσον συνοψίζει τον ιστορικό του ρόλο λέγοντας ότι «Ο Oυόλπολ ήταν ένας από τους μεγαλύτερους πολιτικούς στη βρετανική ιστορία. Έπαιξε σημαντικό ρόλο στη διατήρηση του κόμματος των Ουίγων, στη διαφύλαξη της διαδοχής του Αννόβερου και στην υπεράσπιση των αρχών της Ένδοξης Επανάστασης (1688). Καθιέρωσε σταθερή πολιτική υπεροχή για το κόμμα των Ουίγων και δίδαξε στους επόμενους υπουργούς πώς να χτίσουν αποτελεσματική σχέση εργασίας μεταξύ του Στέμματος και του Κοινοβουλίου». Οι μελετητές τον κατατάσσουν υψηλά μεταξύ όλων των Βρετανών πρωθυπουργών.

Ήταν πατέρας του πολιτικού και συγγραφέα Οράτιου Ουόλπολ.

## Παραπομπές


Κατηγορία:Τάγμα της Περικνημίδας
Κατηγορία:Πρωθυπουργοί του Ηνωμένου Βασιλείου
Κατηγορία:Υπουργοί Οικονομικών (Ηνωμένο Βασίλειο)
Βαγράτιος Α΄ του Μουχράν

Ο **Βαγράτ**, πρίγκιπας τού Μουχράνι (, *Bagrat I Mukhranbatoni*), (π. 1487 – π. 1540) ήταν ο τρίτος γιος τού βασιλιά Κωνσταντίνου Β΄ της Γεωργίας, τού Οίκου των Μπαγκρατιόνι και ιδρυτής τού κλάδου των Μουχράνι.

## Βιογραφία
Ο Κωνσταντίνος Β΄ βασιλιάς της Γεωργίας τώρα μειωμένης στην περιοχή τού Κάρτλι (κεντρική Γεωργία), έκανε συμβασιλείς του όλους τους γιους του, μεταξύ αυτών και τον Βαγράτ, όπως φαίνεται από τη θέση τού βασιλικού τίτλου του μετά το όνομά του στις βασιλικές πράξεις.  Ωστόσο σε αντίθεση με τα δύο μεγαλύτερα αδέλφια του, τον Δαβίδ Ι΄ και τον Γεώργιο Θ΄, ο Βαγράτ δεν ανήλθε ποτέ στον θρόνο τού Κάρτλι. Ο Βαγράτ έλαβε το πριγκιπάτο τού Μουχράνι και τον τίτλο τού Ύπατου Κοντόσταυλου τού Άνω Κάρτλι ως ανταμοιβή για τη ζωτική βοήθειά του στον αδελφό του Δαβίδ Ι΄ ενάντια στην επίθεση από τον Γεώργιο Β΄, έναν γειτονικό Βαγρατίδη ηγεμόνα τού Καχέτι (ανατολική Γεωργία), το 1512. Ο Βαγράτ απέκρουσε την πολιορκία των Καχετών στο φρούριό του στον ποταμό Κσάνι και ανάγκασε τον Γεώργιο Β΄ να αποσυρθεί. Το 1513, αιχμαλώτισε τον Γεώργιο Β΄ σε ενέδρα και τον έβαλε στη φυλακή, όπου απεβίωσε ο βασιλιάς, αφήνοντας το Καχέτι ευάλωτο στις επιδρομές του Βαγράτ.  

Το 1539, ο Βαγράτ παραιτήθηκε και εκάρη μοναχός με το όνομα Βαρνάβας. Έγραψε ένα πολεμικό έργο *Ιστορία της Θρησκείας των Απίστων Ισμαηλιτών* (მოთხრობάჲ სჯულთა უღმერთოთა ისმაილიტთაჲ), μια χριστιανική απολογία κριτικής τού Ισλάμ. 

## Οικογένεια
Νυμφεύτηκε κάποια Ελένη και απέκτησε τους πρίγκιπες:
* Βαχτάνγκ Α΄ (1511–1580), πρίγκιπας του Μουχράνι.
* Ηρακλής (1527–1556). Νυμφεύτηκε την πριγκίπισσα Ελένη, κόρη του Λέβαν της Καχετίας.
* Δεδισιμέδη (απεβ. π. το 1595), παντρεύτηκε τον Kαϊχοσρό Β΄ Γιακελί, αταμπέγκ του Σάμτσχε .
* Αλέξανδρος (άκμασε 1550–1604).
* Ιωανάθαν (άκμασε 1548–1572).
* Γκουλνταπάρ (απεβ. το 1572).
* Θεοδώρα (απεβ. το 1572).
* Ιοτάμ (απεβ. μετά το 1572).
* Aσοτάν (απεβ. το 1561), συν-πρίγκιπας τού Μουχράνι και πατέρας της Αγίας Kετεβάν της μάρτυρος.
* Αρτσίλ (π. 1540 – 25 Νοεμβρίου 1582), αιχμάλωτος στο Ιράν από το 1560 έως το 1576.

## Βιβλιογραφικές αναφορές

Κατηγορία:Δυναστεία των Μπαγκρατιόνι
Κατηγορία:Οίκος του Μουχράνι
Γεώργιος Θ΄ της Καρτλίας

Ο **Γεώργιος Θ΄** (Γεωργιανά: გიორგი IX, ***Giorgi IX***) (απεβ. το 1539) ήταν βασιλιάς τού γεωργιανού βασιλείου τού Kάρτλι (κεντρικής Γεωργίας) από το 1525 έως το 1527 (ή 1534).

Ο δεύτερος γιος τού Γεωργιανού βασιλιά Κωνσταντίνου Β΄, επέτυχε την παραίτηση τού μεγαλύτερου αδελφού του, Δαβίδ Ι΄, το 1525. Οι σχέσεις τού βασιλιά με άλλα μέλη της βασιλικής οικογένειας ήταν τεταμένες. Αυτό μπορεί να ανάγκασε τον Γεώργιο να αποσυρθεί σε ένα μοναστήρι με το όνομα Γεράσιμος, αφήνοντας τον θρόνο στον ενεργητικό ανιψιό του, Λουαρσάμπ Α΄. Οι πηγές είναι συγκεχυμένες, σχετικά με το πότε ακριβώς παραιτήθηκε ο Γεώργιος Θ΄, ορισμένοι ισχυρίζονται ότι συνέβη το 1527 (πιο αποδεκτή ημερομηνία), ενώ άλλοι τοποθετούν το γεγονός γύρω στο 1534.

## Παραπομπές


## Βιβιβλιογραφικές αναφορές
* Γεωργιανή Σοβιετική Εγκυκλοπαίδεια, V. 3, p. 161, Τιφλίδα, 1978
* Marie-Félicité Brosset, Histoire de la Géorgie. Livraison II : Histoire moderne de la Géorgie, έκδοση Adamant Media Corporation ( ), σελ. 24 έως 27.

Κατηγορία:Δυναστεία των Μπαγκρατιόνι
Μελχισεδέκ Β΄ της Γεωργίας

Ο **Μελχισεδέκ Β΄,** , (απεβ.  1553) ήταν Καθολικός Πατριάρχης Γεωργίας το διάστημα  1538–1541  ή στις περιόδους 1528-1529, 1540-1545 και 1548-1552.  Ήταν γιος του βασιλιά Κωνσταντίνου Β΄ τού Κάρτλι από τη σύζυγό του Ταμάρ.

## Βιβλιογραφικές αναφορές

Κατηγορία:Πατριάρχες Γεωργίας
Ελ-Μίρζα της Καχετίας

O **Eλ-Μίρζα** ή **Eλιμούρζα,** , (γενν. πριν από το 1532 – 1580) ήταν Γεωργιανός πρίγκιπας (*[[μπατονισβίλι]]*) τού βασιλικού οίκου τού Καχέτι, γιος τού βασιλιά Λέβαν τού Καχέτι από τη δεύτερη σύζυγό του, κόρη τού Καμάλ Καρα-Μουσέλ, σαμχάλ τού Τάρκι . Η προσπάθειά του να καταλάβει τον θρόνο τού Καχέτι μετά το τέλος τού Λέβαν το 1574 ηττήθηκε από τον ετεροθαλή αδελφό του, Αλέξανδρο Β΄. Ο Eλ-Μίρζα φαίνεται να απεβίωσε κατά τη διάρκεια αυτής της μάχης.

## Βιογραφία
Ήταν ο 5ος γιος (3ος από τον δεύτερο γάμο) τού Λέβαν τού Καχέτι με μία κόρη τού Καμάλ Καρα-Μουσέλ, σαμχάλ τού Τάρκι στο Νταγκεστάν. Μετά το τέλος τού Λέβαν το 1574, ο Ελ Μίρζα προέβαλε αξιώσεις για τον θρόνο τού Καχέτι. Ο μεγαλύτερος αμφιθαλής αδελφός του πρίγκιπας Γεώργιος, είχε σκοτωθεί το 1561 και ο πρωτότοκος ετεροθαλής αδελφός του, Αλέξανδρος (Β΄), είχε αποκηρυχθεί από τον Λέβαν. 

Μετά το τέλος τού πατέρα του, ο Ελ-Μίρζα και τα μικρότερα αδέλφια του, Χοσρό και Βαχτάνγκ, κατέλαβαν τον έλεγχο τού Καχέτι. Ο Αλέξανδρος (Β΄) αντεπιτέθηκε γρήγορα στέφοντας τον εαυτό του ως βασιλιά στο Μπόντμπε με τη βοήθεια των Άνω Καχετών. Ζήτησε περαιτέρω την υποστήριξη των πεθερών του από το γειτονικό βασίλειο τού Κάρτλι, τού οποίου ο ηγεμόνας, Νταούντ-Χαν, έστειλε στρατό υπό τη διοίκηση τού πρίγκιπα Μπαρτζίμ Αμιλαχόρι, πεθερού τού Αλεξάνδρου Β΄, και τού Ελιζμπάρ, δούκα τού Κσάνι. Αντιμετωπίζοντας την επέμβαση, ο Ελ-Μίρζα και τα αδέλφια του είδαν τα στρατεύματά τους να αυτομολούν στον Αλέξανδρο Β΄ και έπρεπε να βασιστούν στην υποστήριξη τού σαμχάλ και των Λεσγκίων, αλλά ηττήθηκαν στη μάχη της Τόργκα. Σύμφωνα με τον γεωργιανό ιστορικό του 18ου αι. πρίγκιπα Βαχούστι, τα τρία αδέλφια σκοτώθηκαν σε αυτή την αντιπαράθεση,   αλλά ο Eλ-Μίρζα φαίνεται να απεβίωσε το 1580. Ο Ελ-Μίρζα ήταν νυμφευμένος με κάποια Κετεβάν, από την οποία απέκτησε έναν γιο, τον Γιοβέλ (άκμασε το 1580). 

## Βιβλιογραφικές αναφορές

Κατηγορία:Δυναστεία των Μπαγκρατιόνι
Νικόλαος Ε΄ της Γεωργίας

Ο **Άγιος Νικόλαος Ε΄**, επίσης γνωστός ως **Νικόλαος Η΄,** , *Νικολόζ,* ( 1529 – 1591) ήταν Καθολικός Πατριάρχης Γεωργίας από τις 28 Φεβρουαρίου 1584 έως το 1591. Γεννήθηκε στον Οίκο των Μπαγκρατιόνι τού Καχέτι, γιος του βασιλιά Λέβαν (βασ. 1520–1574). Ανακηρύχθηκε Άγιος από τη Γεωργιανή Ορθόδοξη Εκκλησία ως ο Άγιος Πατέρας Νικόλαος ο Καθολικός της Γεωργίας, και η ημέρα εορτής του είναι στις 18 Φεβρουαρίου (N.Η.: 2 Μαρτίου).

## Βιογραφία
Ο Νικόλαος γεννήθηκε ως νεότερος γιος τού βασιλιά Λέβαν τού Καχέτι (ίσως από τον πρώτο γάμο του με την πριγκίπισσα της Γκουρίας Τινάτιν, ή) μάλλον από τον δεύτερο γάμο του με μία κόρη τού σαμκάλ τού Τάρκι. Ο Νικόλαος ήταν, επομένως, νεότερος αδελφός (αμφιθαλής ή) ετεροθαλής τού Αλέξανδρου Β΄, ο οποίος κέρδισε τον αιματηρό διαγωνισμό για τον θρόνο τού Καχέτι μετά το τέλος τού Λέβαν το 1574. 

Ο Νικόλαος ενθρονίστηκε ως Καθολικός Πατριάρχης της Γεωργίας στις 28 Φεβρουαρίου 1584, διαδεχόμενος το τέλος τού Καθολικού Νικολάου Δ΄. Η θητεία του ήταν σε μία ταραγμένη περίοδο της ιστορίας της Γεωργίας. Το άλλοτε ακμάζον μεσαιωνικό βασίλειο είχε χωριστεί σε πολλές ανταγωνιστικές πολιτείες και η γεωργιανή εκκλησία είχε χωριστεί σε ανατολική και δυτική αντίστοιχα, αντανακλώντας τον πολιτικό διχασμό της χώρας, καθώς η ανατολική εκκλησία ήταν υπό τη διαχείριση του Νικολάου. Η πατρίδα του το Καχέτι απειλείτο από τον αντίπαλο επεκτατισμό του Σαφαβιδικού Ιράν και της Οθωμανικής Τουρκίας.  

Ο Νικόλαος αλληλογραφούσε με τον Πατριάρχη Μόσχας Ιώβ, ο οποίος απεβίωσε το 1607, και αντάλλαξε δώρα μαζί του. Δώρισε επίσης ένα δερματόδετο εικονογραφημένο χειρόγραφο των Ευαγγελίων, που αντιγράφηκε το 1049, στην εκκλησία Mετέχι στην Τιφλίδα. Ο συγγραφέας του 18ου αι. Tιμότε Γκαβπασβίλι αναφέρει ότι υπήρχε μία εικόνα τού Καθολικού Νικολάου στην τραπεζαρία στη μονή Ιβήρων στο Άγιο Όρος. Ο Γκαμπασβίλι υπέθεσε επίσης ότι μία άλλη τραπεζαρία, που κτίστηκε στην Ιβήρων κατόπιν εντολής τού Γεωργιανού πρίγκιπα Aσόταν τού Μουχράνι, θα μπορούσε να ήταν ο τόπος θανάτου του Νικολάου. 

## Βιβλιογραφικές αναφορές

Κατηγορία:Γεωργιανοί άγιοι
Κατηγορία:Δυναστεία των Μπαγκρατιόνι
Κατηγορία:Πατριάρχες Γεωργίας
Ηράκλειος της Καχετίας (πρίγκιπας)

Ο **Ηρακλής,** , Ερέκλε (1568 – 1589) ήταν Γεωργιανός πρίγκιπας ( *[[Μπατονισβίλι|batonishvili]]*) τού βασιλικού Οίκου των Μπαγκρατιόνι τού Kαχέτι, γιος τού βασιλιά Αλεξάνδρου Β΄ τού Καχέτι από τη σύζυγό του Tινατίν Αμιλαχβάρι.

Σύμφωνα με τον γεωργιανό ιστορικό τού 18ου αι. πρίγκιπα Βαχούστι, ο Ηρακλής, αμέσως μετά την άνοδο του Αλέξανδρου Β΄ στον θρόνο του Kαχέτι, προσέβαλε τον αδελφό του Δαβίδ Α΄ και μετέβη κρυφά στην οθωμανική αυλή στην Κωνσταντινούπολη. Ο  Ιρανός σάχης Tαχμάσπ Α΄  των Σαφαβιδών είδα αυτό ως άρνηση της δέσμευσης πίστης των Καχετιανών. Προχωρώντας με τον στρατό του στο Καραμπάχ, ο σάχης κάλεσε τον Αλέξανδρο Β΄ στο στρατόπεδό του. Μέσω των μηχανορραφιών τού πρίγκιπα Τσολοκασβίλι, οι Καχέτιοι κατάφεραν να στρέψουν την προσοχή τού σάχη στις πολιτικές ίντριγκες στο πριγκιπάτο τού Σάμτσχε, το οποίο εισέβαλαν και αυτό λεηλατήθηκε από τους Ιρανούς το 1574. 

Το 1578, όταν ο οθωμανικός στρατός τού Λάλα Καρά Μουσταφά Πασά βάδισε στη Γεωργία, όπου ο Αλέξανδρος Β΄ τού Καχέτι αποδέχτηκε την επικυριαρχία τού σουλτάνου και βοήθησε τον Λάλα Πασά να κατακτήσει το Σιρβάν. Ο γιος τού Αλέξανδρου Ηρακλής διορίστηκε για λίγο από τους Οθωμανούς ως κυβερνήτης τού σαντζακιού τού Σακί στο Σιρβάν, το οποίο μέχρι τότε διοικείτο από τον αποξενωμένο αδελφό τού Αλέξανδρου Ιεσσαί (Ισά-Χαν) για λογαριασμό τού σάχη τού Ιράν. Ο Ηρακλής επανεμφανίζεται στα ιστορικά αρχεία ως υπογράφων, μαζί με τον πατέρα του Αλέξανδρο Β΄ και τα αδέλφια, Δαβίδ Α΄ και Γεώργιο, τον όρκο πίστης στον Φιοντόρ Α΄ της Ρωσίας στις 28 Σεπτεμβρίου 1587, ως αποκορύφωμα της αποστολής τού Ρώσου απεσταλμένου Ροντιόν Μπιρκίν, που όμως δεν επέφερε απτές αλλαγές στο πολιτικό κλίμα της περιοχής. 

## Βιβλιογραφικές αναφορές

Κατηγορία:Δυναστεία των Μπαγκρατιόνι